cyanic-selkie/wikianc huggingface dataset:
มายุ วาตานาเบะ
เอเคบีโฟร์ตีเอต
มายุได้ไปในอันดับที่ 2 ในงานเลือกตั้งเซ็มบัตสึประจำซิงเกิลที่ 27 ด้วยคะแนน 72,574 คะแนน โดยวันที่ 24 สิงหาคม ระหว่างในการจัดรูปแบบทีมใหม่ของวง ณ โตเกียวโดมคอนเสิร์ต มายุก็ได้ย้ายจากทีมบีไปยังทีมเอ
วันที่ 25 กรกฎาคม ซิงเกิลเดี่ยวลำดับที่ 2 ของเธอ "Otona Jellybeans" สามารถไต่ไปได้ในอันดับที่ 3 ของออริคอนชาร์ตประจำสัปดาห์ และซิงเกิลลำดับที่ 3 ของเธอ "Hikaru Monotachi" ซึ่งปล่อยเมื่อวันที่ 21 พฤศจิกายน พ.ศ. 2555 ก็สามารถไต่ไปได้ในอันดับที่ 1 ของออริคอนชาร์ตซิงเกิล โดยซิงเกิลนี้ได้ปล่อยออกมา 5 รูปแบบด้วยกัน
ต่อมาในเอเคบีโฟร์ตีเอต มายุได้รับเลือกให้ยืนในตำแหน่งเซ็นเตอร์เป็นครั้งแรกในซิงเกิลลำดับที่ 30 "โซลอง!" ซึ่งปล่อยในวันที่ 20 กุมภาพันธ์ พ.ศ. 2556 โดยในวันที่ 19 เมษายน โฟโตบุ๊กเล่มที่ 2 ของเธอ "Seifuku Zukan Saigo no Seifuku" ก็ได้ปล่อยออกมา ซึ่งในงานเลือกตั้งเซ็มบัตสึประจำซิงเกิลที่ 32 เธอก็ได้ไปในอันดับที่ 3 ด้วยคะแนน 101,210 คะแนน
ในปี พ.ศ. 2557 มายุได้ประจำการรายการโทรทัศน์โชว์ที่มีชื่อว่า Utage! และกึ่งประจำการรายการโทรทัศน์โชว์ Renai Sosenkyo ขณะที่เอเคบีโฟร์ตีเอต ในระหว่างงานการจัดรูปแบบทีมใหม่ทั้งหมดของ48กรุ๊ปในประเทศ Daisokaku Matsuri มายุก็ได้ย้ายจากทีมเอกลับเข้ามาอยู่ทีมบี ซึ่งในงานเลือกตั้งเซ็มบัตสึประจำซิงเกิลที่ 37 มายุได้ไปในอันดับที่ 1 ด้วยคะแนน 159,854 คะแนน ทำให้เธอได้ยืนในตำแหน่งเซ็นเตอร์ในเพลงที่มีชื่อว่า "โคโคโระโนะพลาคาร์ด"
ในปี พ.ศ. 2558 มายุได้รับบทนำในละครโทรทศน์ที่มีชื่อว่า Tatakau! Shoten Girl ที่ออกอากาศโดยฟุจิเทเลวิชัน และสถานีโทรทัศน์คันไซ โดยละครเรื่องนี้ออกอากาศเมื่อเมษายน พ.ศ. 2558 เวลา 4 ทุ่ม โดยเพลงธีมสำหรับซีรีย์เรื่องนี้ "Deai no Tsuzuki" ก็ได้ขับร้องโดยมายุ อีกทั้งเธอยังถูกปล่อยเป็นซิงเกิลเดี่ยวลำดับที่ 5 ของเธออีกด้วย โดยทางผลสำรวจของ My Navi Student ก็ได้เปิดเผยผลสำรวจว่า มายุได้ไปในอันดับที่ 2 จากหัวข้อไอดอลที่น่ารักที่สุดจากผลสำหรับจากผู้ชายและผู้หญิง
และในวันที่ 26 ตุลาคม พ.ศ. 2559 มายุก็ได้ปล่อยโฟโตบุ๊กลำดับที่ 3 ของเธอที่มีชื่อว่า "Shiranai uchi ni" โดยในวันที่ 31 มิถุนายน พ.ศ. 2560 ระหว่างงานเลือกตั้งเซ็มบัตสึประจำซิงเกิลที่ 49 มายุก็ได้ประกาศจบการศึกษาออกจากวงเอเคบีโฟร์ตีเอต ซึ่งได้มีคอนเสิร์ตจบการศึกษาของเธอในวันที่ 31 ตุลาคม หลังจากกิจกรรมงานจับมือครั้งสุดท้ายเมื่อวันที่ 18 พฤศจิกายน และการแสดงครั้งสุดท้ายในโรงละครเมื่อวันที่ 26 ธันวาคม วันที่ 31 ธันวาคม มายุก็ได้ขึ้นแสดงและร้องเพลงในงานขาวแดงประจำปีครั้งที่ 68 ซึ่งเป็นกิจกรรมสุดท้ายของเธอในฐานะเอเคบีโฟร์ตีเอต
หลังจากจบการศึกษาออกจากวง
ในเดือนมกราคม พ.ศ. 2561 มีประกาศว่ามายุจะได้แสดงในละครเวทีญี่ปุ่นที่มีชื่อว่า Amélie ซึ่งดัดแปลงมาจากภาพยนตร์เรื่องเอมิลี่ สาวน้อยหัวใจสะดุดรัก โดยเริ่มการแสดงเมื่อวันที่ 18 พฤษภาคม ถึง 3 มิถุนายน ณ Galaxy Theater ในชินะงะวะ โตเกียว และวันที่ 7-10 มิถุนายน ณ Morinomiya Piloti Hall ในโอซากา
ในเดือนเมษายน พ.ศ. 2561 มายุได้รับบทนำละครโทรทัศน์เรื่องแรกหลังออกจากวงซึ่งมีชื่อว่า Gan Shoumetsu no Wana ~Kanzen Kankai no Nazo~ โดยมายุรับบทเป็นนักสืบ ตามมาด้วยละครโทรทัศน์ที่ฉายช่วงเวลากลางคืนอย่าง Itsuka Kono Ame ga Yamu Hi Made ที่ออกอากาศเมื่อเดือนสิงหาคมในปีเดียวกัน โดยมายุรับบทเป็นฮิคาริหญิงสาวผู้มีความฝันอยากเป็นนักแสดงละครเพลง แต่ชีวิตกลับต้องหักเหไปเมื่อน้องชายของเธอถูกจับกุมในข้อหาฆาตกรรมแฟนสาว
โดยในปลายปี 2561 มายุก็ได้รับเลือกให้เป็นพรีเซนเตอร์แบรนด์เครื่องดื่มนมยาคูลท์ และเจแปนแอร์ไลน์โฮโนลูลูมาราธอนอีกด้วย ซึ่งบ่อยครั้งที่มายุจะได้รับเชิญไปในรายการเพลงโชว์ต่างๆเป็นประจำ
ในวันที่ 1 มิถุนายน พ.ศ. 2563 บริษัทโอกิ โปรดักชั่น ต้นสังกัดของเธอก็ได้ประกาศว่า มายุจะลาออกจากวงการบันเทิงเนื่องจากปัญหาสุขภาพ ซึ่งสัญญาทางบริษัทของเธอก็เป็นอันยุติลง
ซิงเกิลเดี่ยว
หมายเหตุ : RIAJ Digital Track Chart ได้ถูกจัดตั้งขึ้นเมื่อ เมษายน พ.ศ.2552 และยกเลิกในเดือนกรกฎาคม พ.ศ. 2555
หยาง (สตรีทไฟท์เตอร์)
หยาง (ヤン; Yang) เป็นตัวละครจากเกมสตรีทไฟท์เตอร์ ปรากฏตัวครั้งแรกในสตรีทไฟท์เตอร์ III ซึ่งใช้วิชามวยเคมโปผสานวิชาหมัดแปดปรมัตถ์จากฮ่องกง ซึ่งมีทรงผมแบบเดียวกันกับโทรวา บาร์ตัน ที่เป็นตัวละครจากกันดั้มวิง เนื้อหาในเกมมีการระบุว่าหยางเป็นผู้ที่ชอบชอบเล่นโรลเลอร์เบลด ส่วนพี่ชายฝาแฝดของเขาที่มีชื่อว่าหยุนนั้นชอบเล่นสเก็ตบอร์ด
ผู้ให้เสียงพากย์หยางคือ โคจิ โทเบะ ในภาคนิวเจเนอเรชั่นกับภาคเซคันด์อิมแพ็ค และมาซากาสึ ซูซูกิ ในภาคเธิร์ดสไตรค์ นอกจากนี้ หยางยังได้ปรากฏตัวในซูเปอร์สตรีทไฟท์เตอร์ IV: อาเขดอิดิชัน
ประวัติตามท้องเรื่อง
สองพี่น้องตระกูลลีเป็นญาติกับ ลี ซึ่งเป็นลุงของเขาที่หายสาบสูญไปในการแข่งขัน เวิลด์วอริเออร์ครั้งที่หนึ่ง ไม่มีใครทราบแน่ชัดถึงที่อยู่ปัจจุบันของเขา ทราบเพียงแต่ว่าลุงของพวกเขาได้ร้องขอให้เก็นได้ทำการฝึกวิชาให้แก่พวกเขา หยางได้เข้าร่วมการแข่งขันพร้อมกับหยุน ซึ่งเป็นพี่ชายฝาแฝดของเขาในรายการเวิลด์วอริเออร์ เพื่อแสดงความสามารถของเขาให้โลกได้ประจักษ์ แม้ว่าหยางจะไม่ได้ปรากฏตัวอย่างเป็นทางการในสตรีทไฟท์เตอร์ซีโร่ 3 แต่เขากับหยางซึ่งเป็นพี่ชายฝาแฝดได้ออกค้นหานักแสดงระดับตำนานที่มีชื่อว่าเฟยหลงไปทั่วโลก ด้วยความหวังที่พวกเขาจะเป็นดาราภาพยนตร์ที่มีชื่อเสียงบ้าง แล้วเขาก็ได้มาพบกับดี เจย์ ผู้ซึ่งมีความเป็นไปได้ที่จะชี้นำเบาะแสสู่เฟยหลง โดยหยุนได้ทำการต่อสู้กับดีเจย์และได้รับชัยชนะ หยุนได้ทราบถึงข่าวลือเกี่ยวกับเฟยหลงว่าทำงานให้กับชาโดลู แต่ดีเจย์ได้ยืนยันว่าข่าวลือดังกล่าวเป็นเท็จ และยังบอกด้วยว่าเฟยหลงไม่ได้เป็นคนเลว จากการช่วยเหลือของดีเจย์ทำให้พวกเขาได้พบกับเฟยหลงแล้วพวกเขาก็ได้ต่อสู้กันเพื่อล้วงเอาความจริงออกมา ภายหลังจากที่สองพี่น้องตระกูลลีได้รับชัยชนะแล้ว เฟยหลงได้บอกแก่หยุนและหยางว่าเขาเพียงแค่ลักลอบเข้าไปสืบเบาะแสของผู้นำขององค์การที่มีชื่อว่าเวก้า สองพี่น้องตระกูลลีจึงตัดสินใจที่จะช่วยเหลือเฟยหลงปกป้องโลกไม่ให้ตกอยู่ใต้อำนาจของชาโดลู แต่น่าเสียดายที่ทั้งพี่น้องตระกูลลีรวมถึงเฟยหลงถุกจับกุมตัวโดยชาโดลู แต่ถึงกระนั้นพวกเขาก็สามารถหลบหนีออกมาได้ และเริ่มปฏิบัติหน้าที่ของพวกเขาในทันที เฟยหลงให้หยุนจัดการในส่วนที่เกี่ยวข้องกับกลุ่มหญิงสาวที่ถูกล้างสมองที่เรียกกันว่าดอลล์ในสังกัดชาโดลู เมื่อเขาพบกับเวก้ากำลังเหยียบย่ำหยุนกับเฟยหลงใต้ฝ่าเท้า เวก้าได้ยื่นข้อเสนอให้เขาเข้าร่วมองค์การชาโดลู แต่พวกเขาก็ปฏิเสธ พร้อมกับเข้าต่อสู้กันอย่างดุเดือด และด้วยความช่วยเหลือของเฟยหลง จึงได้ทำให้พวกเขาได้รับชัยชนะในที่สุด เฟยหลงกล่าวขอบคุณพวกเขา และสองพี่น้องตระกูลลีก็กลับมาปรากฏตัวอีกครั้งในฐานะของนักแสดงภาพยนตร์ของตนเองที่มีชื่อว่า สตรีทคิง 2: สามมังกรอหังการ์ ซึ่งสมกับความปรารถนาของพวกเขาในที่สุด หยางได้รับการยืนยันแล้วว่าจะมาปรากฏตัวในซูเปอร์สตรีทไฟท์เตอร์ IV: อาเขดอิดิชัน รวมทั้งในระบบออนไลน์ ซึ่งมีรูปแบบการโจมตีที่พลิกแพลงและต่อเนื่องดังเช่นทุกภาคที่ผ่านมา
กริสเตียน เตโย
เขาเริ่มต้นอาชีพนักฟุตบอลกกับทีมเยาวชนของอัสปัญญ็อลและบาร์เซโลนา โดยเล่นให้กับทีมสำรองของทั้งสองสโมสรก่อนที่จะได้ลงเล่นกับทีมชุดใหญ่ของบาร์เซโลนาถึง 6 ปี เขาอยู่ในชุดที่ชนะเลิศโกปาเดลเรย์ ฤดูกาล 2011–12 รวมถึงลาลิกา และซูเปร์โกปาเดเอสปัญญา ในปี ค.ศ. 2013 นอกจากนี้ เขายังใช้เวลาหนึ่งฤดูกาลครึ่งในโปรตุเกสกับโปร์ตู และอีกหนึ่งปีในอิตาลีกับฟีออเรนตีนา โดยกลับไปสเปนกับเบติสในปี ค.ศ. 2017 และช่วยให้ทีมชนะเลิศโกปาเดลเรย์ ในปี ค.ศ. 2022 และย้ายออกจากทีมไปยังลอสแอนเจลิสหลังจบฤดูกาล
เตโบ เป็นตัวแทนของทีมชาติสเปนในการแข่งขันกีฬาโอลิมปิกปี ค.ศ. 2012 ที่สหราชอาณาจักร โดยเขาได้ลงสนามทุกนัดโดยสเปนตกรอบแบ่งกลุ่ม หลังไม่ชนะทีมใดตลอดสนามนัด เขายังเป็นส่วนหนึ่งของทีมรุ่นอายุไม่เกิน 21 ปี ที่คว้าแชมป์ยุโรปในปี ค.ศ. 2013 โดยเขาได้ลงสนามทุกนัด เช่นกัน
เกียรติประวัติ
บาร์เซโลนา
เรอัลเบติส
สเปน อายุไม่เกิน 21 ปี
อาย-อาย
อาย-อาย (Aye-aye; ) เป็นไพรเมตชนิดหนึ่ง จำพวกลีเมอร์ โดยที่อาย-อาย เป็นสัตว์เพียงชนิดเดียวเท่านั้นที่อยู่ในสกุล Daubentonia และวงศ์ Daubentoniidae (มีอยู่ชนิดหนึ่ง คือ อาย-อายยักษ์ ที่มีความยาวกว่า 2.5 เมตร แต่ได้สูญพันธุ์ไปแล้ว กว่า 2,000 ปีก่อน และมีน้ำหนักมากกว่า อาย-อาย หลายเท่า )
ศัพท์มูลวิทยา
ชื่อวิทยาศาสตร์ของ อาย-อาย คือ Daudentonia madagascariensis (/เดอ-เบน-เทอ-เนีย มา-ดา-กัส-กา-เรียน-ซิส/) โดยชื่อสกุลตั้งขึ้นเพื่อเป็นเกียรติแก่ หลุยส์-ฌอง-มารี-เดอเบนทัน นักธรรมชาติวิทยาชาวฝรั่งเศส ที่ศึกษา อาย-อาย เป็นบุคคลแรก ขณะที่ชื่อชนิดมีความหมายถึง การอาศัยอยู่บนเกาะมาดากัสการ์ ขณะที่ชื่อสามัญคำว่า "อาย-อาย" มาจากเสียงร้องเรียกหากันของชาวตะวันตก ที่ออกเสียงว่า "เฮ้-เฮ้" นั่นเอง อย่างไรก็ตามยังไม่มีหลักฐานใดที่บ่งบอกว่านี่เป็นที่มาอย่างแท้จริง แต่อาจเป็นไปได้ว่าคำว่า "เฮ้-เฮ้" ในภาษามาลากาซี ออกเสียงใกล้เคียงกับคำว่า "เฮห์-เฮห์" ซึ่งมีความหมายว่า "ฉันไม่รู้" มาจากการที่ชาวมาลากาซี ซึ่งเป็นชนพื้นเมืองของเกาะมาดากัสการ์ใช้เรียก อาย-อาย กับชาวตะวันตก แทนที่จะเรียกชื่อโดยตรงก็เป็นได้ เพราะความเชื่อที่ว่า อาย-อาย เป็นสัตว์อัปมงคล
ลักษณะ
จากการศึกษาทางดีเอ็นเอพบว่า อาย-อาย เป็นลีเมอร์ที่เก่าแก่ที่สุดชนิดหนึ่ง และเป็นสัตว์ที่น่าสนใจอีกชนิดหนึ่ง เพราะมีระยะเวลาในการดำรงเผ่าพันธุ์มายาวนาน ถือเป็นต้นพันธุกรรมของลีเมอร์ที่หลากหลายในปัจจุบัน อาย-อาย เป็นลีเมอร์ที่มีลักษณะแตกต่างไปจากลีเมอร์ทั่วไป คือ มีรูปร่างหน้าตาน่าเกลียดน่ากลัวเหมือนปีศาจ มีใบหูที่กางโตเหมือนค้างคาว มีฟันที่แหลมคม โดยเฉพาะฟันหน้าที่จะไม่หยุดการงอกเหมือนกับสัตว์ฟันแทะ และมีนิ้วตีนที่ลีบเล็กเรียวยาวผอมติดกระดูก ทำหน้าที่เหมือนมือ และมีจุดเด่น คือ นิ้วตรงกลาง 2 นิ้ว คือ นิ้วชี้ และนิ้วกลางจะแหลมยาวออกมาจากนิ้วอื่น ๆ อย่างเห็นได้ชัดเจน โดยมีนิ้วชี้เป็นนิ้วที่ยาวที่สุด อาย-อาย มีลำตัวขนาดเท่าแมว มีขนตามลำตัวสีดำปลายขนเป็นสีเงินหรือสีเทา มีหางยาวขนฟูเป็นพวงเหมือนกระรอก น้ำหนักตัวประมาณ 15 กิโลกรัม
จากการที่อาย-อาย มีฟันหน้าเหมือนสัตว์ฟันแทะ ทำให้ในระยะแรกในการศึกษาทางวิทยาศาสตร์ ในปี ค.ศ. 1770 เดอเบนทันได้จัดให้อาย-อาย อยู่ในอันดับสัตว์ฟันแทะด้วยซ้ำ
พฤติกรรมและการขยายพันธุ์
อาย-อาย จะใช้นิ้วนี้ให้เป็นประโยชน์ในการเคาะตามเปลือกไม้เพื่อหาแมลงหรือหนอนที่ซ่อนตัวอยู่ข้างใน โดยใช้หูขนาดใหญ่ห่อตัวรับฟังเสียงการเคลื่อนไหวของแมลง คล้ายกับระบบโซนาร์ จากนั้นจะใช้ฟันหน้าที่แหลมคมกัดเปลือกไม้และใช้นิ้วที่ยาวนี้ล้วงเอาออกมากินเป็นอาหาร นับได้ว่าเป็นสัตว์ที่ช่วยในการรักษาเยียวยาต้นไม้อีกชนิดหนึ่งเหมือนนกหัวขวาน เพราะช่วยกำจัดแมลงที่เป็นศัตรูพืช นอกจากนี้แล้วยังใช้ประโยชน์ในการตกแต่งขนตามลำตัวและให้ลูกได้อีกด้วย ซึ่งลูกอาย-อาย จะอาศัยดูดนมแม่เป็นระยะเวลานาน 1 ปี และจะอยู่กับแม่จนกระทั่งโตเต็มที่ จึงจะแยกตัวออกไปใช้ชีวิตอยู่ด้วยตัวเอง ซึ่งหัวนมของอาย-อาย นั้นจะไม่เหมือนกับสัตว์ในอันดับไพรเมตทั่วไป คือ จะอยู่ในตำแหน่งใกล้กับขาหนีบของขาหลัง และมีเพียง 2 หัว แทนที่จะเป็น 4 ทั้งนี้อาย-อาย ได้สูญเสียหัวนม 2 หัวไป และอยู่ในตำแหน่งที่ใกล้กับขาหนีบ เนื่องจากเป็นการวิวัฒนาการตัวเองเพื่อให้เคลื่อนที่ไปข้างหน้าอย่างรวดเร็ว ลูกอาย-อาย จะปลอดภัยกว่าหากเกาะดูดนมแม่ในตำแหน่งนี้มากกว่าหน้าอก
นอกจากนี้แล้ว อาย-อาย ยังกินผลไม้ที่มีเปลือกแข็งได้ เช่น มะพร้าว ด้วยการใช้ฟันกัดและกินน้ำจากมะพร้าว เป็นการหาน้ำที่ไม่ต้องพึ่งพาน้ำจากแหล่งน้ำตามธรรมชาติเหมือนสัตว์ทั่วไป อันเป็นการวิวัฒนาการที่เป็นการปรับตัวเพื่อให้ดำรงชีวิตอยู่ในสถานที่ ๆ แห้งแล้งอย่างเกาะมาดากัสการ์ ในอดีต อาย-อาย มีรัศมีการหากินไกลถึง 4 กิโลเมตร
ความเชื่อ
อาย-อาย เป็นลีเมอร์อีกชนิดหนึ่งในจำนวนไม่กี่ชนิดที่หากินในเวลากลางคืน และยังสามารถที่จะเกาะต้นไม้แบบตีลังกาแบบค้างคาวได้เมื่อหากิน ประกอบกับมีหน้าตาน่าเกลียดน่ากลัว ชาวมาลากาซีจึงมีความเชื่อว่า อาย-อาย เป็นสัตว์ที่นำความตายมาสู่ผู้เห็นพบ มีความเชื่อและข้อห้ามเกี่ยวกับอาย-อายเป็นจำนวนมาก ซึ่งเรียกว่า ฟาดี้ เช่น หากใครถูกอาย-อาย ใช้นิ้วที่แหลมยาวนั้นชี้ก็จะถึ่งแก่ความตายในไม่ช้า และหากพบอาย-อาย ใกล้หมู่บ้าน ก็เป็นลางบอกเหตุว่าจะมีผู้ตายในหมู่บ้านนี้ในไม่ช้า หรือถ้าได้สัมผัสเนื้อตัวอาย-อาย ก็จะถึงแก่ความตายในเวลา 1 ปี และหากพบซากอาย-อาย ต้องฝังด้วยตนเอง หรือแม้แต่ว่าหากใครตายไปแล้ว ก็จะกลับมาเกิดใหม่เป็นอาย-อาย เป็นต้น
ขบวนการเทพสวรรค์ โกเซย์เจอร์
ขบวนการเทพสวรรค์ โกเซย์เจอร์ หรือในชื่อภาษาญี่ปุ่น เท็นโซเซ็นไต โกเซย์เจอร์ เป็นละครโทรทัศน์โทคุซัทสึชุดซูเปอร์เซ็นไตซีรีส์ ลำดับที่ 34 ของประเทศญี่ปุ่น ออกอากาศเมื่อวันที่ 14 กุมภาพันธ์ ค.ศ. 2010 จนถึงวันที่ 6 กุมภาพันธ์ ค.ศ. 2011 ทางสถานีทีวีอาซาฮี ทุกเช้าวันอาทิตย์ เวลา 7.30 - 8.00 น. ในช่วงซูเปอร์ฮีโร่ ไทม์ มีจำนวนตอนทั้งหมด 50 ตอน
ประวัติ
ขบวนการเทพสวรรค์ โกเซย์เจอร์ เป็นเรื่องแรกที่นำธีมเกี่ยวข้องกับเทวดา โดยทาเคยูคิ ซุซุกิ โปรดิวเซอร์กิตติมศักดิ์ของโตเอะกล่าวว่า เป็นซีรีส์ที่คุณสามารถรับชมได้อย่างสบายใจ เพราะกลุ่มเทวดาผู้พิทักษ์ความยุติธรรม
ทั้งนี้ไอเท็มสิ่งของที่เกี่ยวข้องมีพื้นฐานมาจากเกมการ์ดดาต้าการ์ดดัส ซูเปอร์เซ็นไตแบทเทิล ไดซ์โอ
เรื่องย่อ
ในอดีตกาลโลกถูกสร้างขึ้นด้วยพลังของเทพยดาทั้งหลายที่ร่วมกันสร้างโลกขึ้นมา ซึ่งเหล่าเทวดาที่สร้างโลกนั้นถูกเรียกขานว่า เทพสวรรค์ผู้พิทักษ์ ที่แอบปกป้องโลกจากมือชั่วร้ายตั้งแต่สมัยโบราณ
จวบจนเวลาผ่านไปวอร์สตาร์ได้มาบุกยังโลกตามเป้าหมายที่ต้องการ พวกมันตัดสินใจว่าการมีอยู่ของเทพสวรรค์ผู้พิทักษ์เป็นอุปสรรคต่อการบุกรุกของโลก และได้ทำลายหอคอยสวรรค์ที่เชื่อมโยงโลกเทพสวรรค์และโลกมนุษย์ แต่มีเทพสวรรค์ผู้พิทักษ์ฝึกหัดลงไปปกป้องโลกมนุษย์ทั้งหมด 5 คนในนาม ขบวนการเทพสวรรค์ โกเซย์เจอร์
อาราตะ (โกเซย์เรด) และ เอริ (โกเซย์พิงค์) แห่งเผ่าสกายอิค, อากุริ (โกเซย์แบล็ค) และ โมเน่ (โกเซย์เยลโล่) แห่งเผ่าแลนดิค และ ไฮด์ (โกเซย์บลู) แห่งเผ่าซีอิค ทั้ง 5 คนคือเหล่าเทพสวรรค์ฝึกหัดที่คอยรับมือกับการรุกรานของวอร์สตาร์
แม้ว่าจะสามารถกำจัดยูมะจูได้ แต่ศัตรูที่ปรากฏขึ้นจากซากอารยธรรมโบราณเมื่อ 4,500 ปีก่อน อย่าง แมทรินติส ได้ปรากฏขึ้นมา และ จะมีศัตรูกลุ่มใหม่ปรากฏตัวขึ้นมาอีกซ้ำแล้วซ้ำเล่า เหล่าโกเซย์เจอร์ยังคงปกป้องโลกต่อไปอย่างไม่สิ้นสุด จนกว่าจะได้รับชัยชนะและจนกว่าโลกจะสงบสุขขึ้นมา
ขบวนการเทพสวรรค์ โกเซย์เจอร์
กลุ่มขบวนการที่มาจากโลกเทพผู้พิทักษ์ผู้ใช้พลังวิชาเท็นโซจากการใช้เท็นโซเดอร์และโกเซย์การ์ดเป็นพลังหลัก
เมื่อสมาชิกพูดคำเรียกขานครบทั้งหมด จะมีคำกล่าวขานประจำตัวคือ "การปกป้องดวงดาวคือหน้าที่ของเทพสวรรค์ ขบวนการเทพสวรรค์ โกเซย์เจอร์!" (を護るは天使の使命、天装戦隊ゴセイジャー!) และเมื่อเวลาปราบศัตรูมีประโยคที่ใช้คือ พวกเราเทพสวรรค์ผู้พิทักษ์ จะมอบทัณฑ์จากฟากฟ้าให้แก่วิญญาณชั่วร้าย!! แต่ในส่วน กราวด์ โกเซย์เกรท นั้น จะมีประโยคคำพูดอีกประโยคคือ "วิญญาณที่ทำให้ดวงดาวต้องเจ็บปวดและแปดเปื้อน เหล่าเทพสวรรค์จะมอบทัณฑ์จากฟากฟ้า!'"
โกเซย์เวพอน
อาวุธประจำตัวของสมาชิกหลัก เกิดจากการใช้การ์ดโกเซย์เวพอนเพื่อเรียกใช้งาน
โกเซย์เฮดเดอร์
โกเซย์เฮดเดอร์ (ゴセイヘッダー) คือ สิ่งมีชีวิตประหลาด มีรูปร่างคล้ายกับส่วนหัวของสัตว์ โดยปกติจะอาศัยอยู่บนเกาะแห่งความลับ เฮดเดอร์ ไอส์แลนด์ แต่เมื่อโกเซย์เจอร์ทำการเรียกเฮดเดอร์จากการใช้โกเซย์การ์ดประเภทเฮดเดอร์ โกเซย์เฮดเดอร์ จะปรากฏตัวเพื่อช่วยเหลือโกเซย์เจอร์ในทันทีโดยปรากฏตัวจากประตูเชื่อมมิติระหว่างเฮดเดอร์ ไอส์แลนด์ และการ์ด
! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง ! ดราก้อนเฮดเดอร์ ! ฟินิกซ์เฮดเดอร์ ! สเน็คเฮดเดอร์ ! ไทเกอร์เฮดเดอร์ ! ชาร์คเฮดเดอร์ ! ซอว์ชาร์คเฮดเดอร์ ! แฮมเมอร์ชาร์คเฮดเดอร์ ! แมนทาเฮดเดอร์ ! คุวากะเฮดเดอร์ ! ไซเฮดเดอร์ ! ไทแรนโนเฮดเดอร์ ! ทากะเฮดเดอร์ ! โครว์เฮดเดอร์ ! เทอร่าเฮดเดอร์ ! ไฮเปอร์เชนจ์เฮดเดอร์ ! กราวเดียนเฮดเดอร์
โกเซย์แมชชีน
โกเซย์แมชชีน คือ โกเซย์เฮดเดอร์ที่ได้ทำการรวมร่างกับพาหนะบนโลกมนุษย์ โดยโกเซย์เจอร์จะทำการใช้โกเซย์การ์ดประเภทโกเซย์แมชชีน ในการเรียก และจะทำการสวมเข้ากับส่วนหน้าของพาหนะและสแกนคัดลอกยานพาหนะที่มีอยู่บนโลกมนุษย์มาสร้างเป็นลำตัวให้กับโกเซย์เฮดเดอร์ เพื่อใช้ในการปราบสัตว์ประหลาดขนาดใหญ่โดยเฉพาะ
! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง ! โกเซย์ดราก้อน ! โกเซย์ฟินิกซ์ ! โกเซย์สเน็ค ! โกเซย์ไทเกอร์ ! โกเซย์ชาร์ค ! มิสติกรันเนอร์ ! เอ๊กเฮดเดอร์ ! กราวเดียน ! ซีเลออน ! สกายออน ! โกเซย์อัลติเมท (แมชชีนโหมด) ! โกเซย์วันเดอร์
เทพสวรรค์ยักษ์
หุ่นยนต์ที่โกเซย์เจอร์ใช้ในการปราบกลุ่มวิญญาณชั่วร้ายนั้น เกิดจากการรวมร่างของโกเซย์เฮดเดอร์และยานพาหนะที่มีบนโลกมนุษย์โดยใช้โกเซย์การ์ดเป็นสื่อในการรวมร่างหุ่นยนต์
รายชื่อเทพสวรรค์ยักษ์และเฮดเดอร์ที่รวมร่าง
! colspan="10" style="text-align:left" | รายชื่อเทพสวรรค์ยักษ์และเฮดเดอร์ที่รวมร่าง !เทพสวรรค์ยักษ์!!หัว!!หน้าอก!!มือ!!ขา!!เข่า!!ไหล่!!ปีก!!อื่นๆ!!จำนวนเฮดเดอร์ ชาร์ค สเน็ค โกเซย์เกรท แฮมเมอร์ชาร์ค สเน็ค ชาร์ค โกเซย์เกรท ชาร์ค ไทแรนโน สเน็ค โกเซย์เกรท ชาร์ค สเน็ค โกเซย์เกรท ชาร์ค สเน็ค โครว์ โกเซย์เกรท ชาร์ค สเน็ค (มิสติกรันเนอร์ +เอ็ก) โกเซย์เกรท ซอว์ชาร์ค ไซ แมนทา สเน็ค ชาร์ค ไทเกอร์ (เทอร่า ไฮเปอร์เชนจ์ แฮมเมอร์ชาร์ค โครว์) เดตัสไฮเปอร์ มิสติกรันเนอร์ เอ็ก (ส่วนล่าง) ซีอิค โกเซย์เกรท แมนทา สเน็ค แลนดิค โกเซย์เกรท ไซ สเน็ค โกเซย์เกรท ซอว์ชาร์ค ไซ ซีเลออน โกเซย์เกรท ซีเลออน ไทเกอร์ สเน็ค ชาร์ค คุวากะ, แมนทา, ทากะ M ชาร์ค M สเน็ค M ไทเกอร์ M ฟินิกซ์ โกเซย์เกรท ชาร์ค สเน็ค โกเซย์อัลติเมท (M ดราก้อน M ชาร์ค M สเน็ค M ไทเกอร์ M ฟินิกซ์) โกเซย์เกรท ดอลฟิน คล็อกโคไดล์ โกเซย์เกรท ซอว์ชาร์ค ไซ แมนทา ไฮเปอร์เชนจ์ สเน็ค ชาร์ค ไทเกอร์ (เทอร่า สกายออน ซีเลออน โครว์)
กลุ่มวิญญาณชั่วร้าย
กลุ่มศัตรูของโกเซย์เจอร์ โดยกลุ่มศัตรูทั้งหมดเบลดรันเป็นผู้ที่ได้เรียกมาจากแผนการที่ทำไว้
ด้านชื่อมีจุดเด่นคือรูปแบบชื่อจะใช้คำว่า (ฉายา)แห่ง(ชื่อ) เป็นหลัก
กลุ่มนักโทษกลืนโลก ยูมะจู
กลุ่มนักโทษกลืนโลก ยูมะจู ปรากฏตัวตั้งแต่ epic 17 - 32 เป็นกลุ่มอสูรปีศาจที่เคยถูกเทพสวรรค์ผู้พิทักษ์ในยุคอดีตกาลผนึกโดยกล่องแห่งเอลเรย์ (エルレイの匣) เมื่อ 1 หมื่นปีก่อน จนกล่องดำดินไปในส่วนลึกสุดของโลก แต่กล่องกลับขึ้นมาบนพื้นโลกเพราะแผ่นดินไหวจากต่อสู้ระหว่างอาราตะและเดเรปต้า แล้วเบลดรันที่เพิ่งหลบหนีจากยานอินเดเวเดอร์วพบเจอและได้ปลดผนึก จนยูมะจูถูกปลดปล่อย ใช้พลังเวทย์มายากับแผนการณ์ในเป้าหมายทำให้โลกกลายเป็นดวงดาวที่มีมลพิษ
การออกอากาศ
ขบวนการเทพสวรรค์ โกเซย์เจอร์ ออกอากาศทุกเช้าวันอาทิตย์ เวลา 7.30 - 8.00 น. ในช่วงซูเปอร์ฮีโร่ ไทม์ ออกอากาศเมื่อวันที่ 14 กุมภาพันธ์ ค.ศ. 2010 จนถึงวันที่ 6 กุมภาพันธ์ ค.ศ. 2011
ในส่วนประเทศไทย ในช่วงที่หลังจากที่ออกอากาศในประเทศญี่ปุ่น ไม่ได้มีการนำลิขสิทธิ์ส่วนทีวีซีรีส์ มีเพียงแค่ส่วนของภาพยนตร์และตอนพิเศษที่ถูกนำไปพากย์เสียงภาษาไทย อย่างไรก็ตามเมื่อปี พ.ศ. 2564 การ์ตูนคลับมีเดียได้เป็นผู้ถือลิขสิทธิ์ในส่วนทีวีซีรีส์ โดยใช้ชื่อว่า ขบวนการเทพสวรรค์ โกเซย์เจอร์ และถูกนำไปเผยแพร่ช่องยูทูบ Cartoon Club Channel เผยแพร่ทุกวันพฤหัสบดี ถึง วันอาทิตย์ เวลา 16:00 น. ภายหลังได้ออกอากาศทางช่องทีวีดิจิทัล ทรูโฟร์ยู ช่อง 24 ออกอากาศทุกวันอาทิตย์เวลา 6:00 - 7:00 น. ออกอากาศเมื่อวันที่ 2 มกราคม พ.ศ. 2565 โดยออกอากาศวันละ 2 ตอน และได้มีการนำลงวิดีโอสตรีมมิ่งทาง TrueID ซึ่งได้ลงครบทุกตอนเช่นกัน
ชาง-ชี กับตำนานลับเท็นริงส์
ชาง-ชี กับตำนานลับเท็นริงส์ (Shang-Chi and the Legend of the Ten Rings) เป็นภาพยนตร์อเมริกันแนวซูเปอร์ฮีโร ฉายในปี ค.ศ. 2021 สร้างจากตัวละคร ชาง-ชี ของ มาร์เวลคอมิกส์ ภาพยนตร์สร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ และเป็นภาพยนตร์เรื่องที่ 25 ในจักรวาลภาพยนตร์มาร์เวล (MCU) ภาพยนตร์กำกับโดย เดสติน แดเนียล เครตตัน จากบทภาพยนตร์ที่เขาเขียนร่วมกับ เดฟ คอลลาแฮมและแอนดรูว์ แลนัม แสดงนำโดย ซือมู่ หลิว, อควาฟินา, เหมิงเอ่อร์ จาง, ฟาลา เฉิน, ฟลอเรียน มุนเตอานู, เบเนดิกต์ หว่อง, มิเชล โหย่ว, เบน คิงสลีย์และโทนี เหลียง ในภาพยนตร์ ชาง-ชีถูกบังคับให้เผชิญหน้ากับอดีตของเขา เมื่อพ่อของเขา เหวินหวู่ ผู้นำขององค์กร เท็นริงส์ ดึงดูด ชาง-ชีและน้องสาวของเขา เซียะหลิง (จาง) ให้ค้นหาหมู่บ้านในตำนาน
ภาพยนตร์ที่สร้างจากตัวละครชาง-ชี เข้าสู่การพัฒนาเมื่อปี ค.ศ 2001 แต่โครงการไม่ได้เริ่มต้นอย่างจริงจัง จนกระทั่งในเดือนธันวาคม ค.ศ. 2018 เมื่อคอลลาแฮมได้รับการว่าจ้าง เครตตันเข้าร่วมโครงการในเดือนมีนาคม ค.ศ. 2019 โครงการจึงดำเนินไปอย่างรวดเร็วและเป็นภาพยนตร์มาร์เวลเรื่องแรกที่มีนักแสดงนำเป็นชาวเอเชีย ต่อมาในเดือนเดือนกรกฎาคมได้ประกาศชื่อเรื่องและนักแสดงหลักของภาพยนตร์ โดยเปิดเผยว่าภาพยนตร์มีความเชื่อมโยงกับองค์กรเท็นริงส์และเหวินหวู่ ผู้นำองค์กร ที่เคยปรากฏมาแล้วในจักรวาลภาพยนตร์มาร์เวล ชาง-ชี กับตำนานลับเท็นริงส์ เป็นภาพยนตร์เรื่องแรกของมาร์เวลสตูดิโอส์ที่ผู้กำกับและนักแสดงส่วนใหญ่เป็นชาวเอเชีย ภาพยนตร์เริ่มถ่ายทำในเดือนกุมภาพันธ์ ค.ศ. 2020 ที่ซิดนีย์ แต่ถูกระงับไว้ในเดือนมีนาคมเนื่องจากการระบาดทั่วของโควิด-19 ภาพยนตร์กลับมาถ่ายทำต่อในเดือนสิงหาคม และสิ้นสุดในเดือนตุลาคม โดยมีการถ่ายทำเพิ่มเติมที่ซานฟรานซิสโก
ชาง-ชี กับตำนานลับเท็นริงส์ ฉายรอบปฐมทัศน์ที่ลอสแอนเจลิส เมื่อวันที่ 16 สิงหาคม ค.ศ. 2021 ฉายรอบทั่วไปในสหรัฐเมื่อวันที่ 3 กันยายนและฉายในประเทศไทยวันที่ 13 ตุลาคม ภาพยนตร์เป็นส่วนหนึ่งของระยะสี่ในจักรวาลภาพยนตร์มาร์เวล (MCU) ภาพยนตร์ทำเงินมากกว่า 432 ล้านดอลลาร์สหรัฐ กลายเป็นภาพยนตร์ที่ทำเงินสูงสุดเป็นอันดับที่ 9 ของปี ค.ศ. 2021 ภาพยนตร์ได้รับการตอบรับที่ดีจากนักวิจารณ์ โดยชมในเรื่องการออกแบบฉากการต่อสู้, การสำรวจและการนำเสนอวัฒนธรรมเอเชีย และการแสดงของนักแสดง โดยเฉพาะจากหลิวและเหลียง
ภาคต่อ ชางชี กับเศษซากกาลเวลา กำลังถูกพัฒนา
นักแสดง
นอกจากนี้ยังมีนักแสดงที่ปรากฏตัวในภาพยนตร์ ได้แก่ รอนนี เจียง เป็น จอน จอน, มือขวาของเซียหลิงและผู้ประกาศในคลับต่อสู้ใต้ดินของเธอ; ยฺเหวียน หฺวา เป็น กวง โป้ หนึ่งในผู้นำของ ตา โหล; โจดี ลอง เป็น นางเฉิน, แม่ของเคที; ดัลลัส หลิว เป็น หรุ่ยฮวา, น้องชายของเคที; พอล ฮี เป็น อธิการบดีฮุ่ย; โจว ไฉ่ฉิน เป็น ยายของเคที; แอนดี ลี เป็น เดทดีเลอร์, หนึ่งในนักฆ่าของเหวินหวู่ สเตฟานี ชูและคะนัล ดัดแฮกเกอร์ เป็น ซูและจอห์น เพื่อนที่แต่งงานแล้วของชาง-ชีและเคที; แซ็ก เชอร์รี เป็น เคลฟ, ผู้โดยสารบนรถบัสที่ถ่ายทอดสดหนึ่งในการต่อสู้ของชาง-ชี (เขาเคยแสดงเป็นคนขายของข้างถนนใน สไปเดอร์แมน: โฮมคัมมิ่ง เมื่อปี ค.ศ. 2017); และ ดี เบเกอร์ เป็น เสียงของมอร์ริส, ฮันตุนที่เป็นเพื่อนกับสแลตเทอรี เจด ซู กลับมารับบทเดิมเป็น แบล็ก วิโดว์ ที่มีชื่อว่า เฮเลน จาก แบล็ค วิโดว์ (2021), ขณะที่ ทิม รอท กลับมาให้เสียง เอมิล บลอนสกี / อะบอมิเนชัน ตัวละครเดิมของเขาจาก มนุษย์ตัวเขียวจอมพลัง (2008)  มาร์ก รัฟฟาโลและบรี ลาร์สัน ปรากฏตัวในฉากกลางเครดิตเป็น บรูซ แบนเนอร์และแครอล แดนเวอร์ส ตามลำดับ โดยทั้งสองคนกลับมารับบทเดิมจากภาพยนตร์ในจักรวาลภาพยนตร์มาร์เวลก่อนหน้านี้
โซคอมยูเอสเนวีซีลส์ (วิดีโอเกม)
โซคอมยูเอสเนวีซีลส์ (SOCOM U.S. Navy SEALs) เป็นวิดีโอเกมแนวยิงเชิงกลยุทธ์ พัฒนาโดยซิปเปอร์อินเตอร์แอ็กทีฟ และจัดจำหน่ายโดยโซนีคอมพิวเตอร์เอ็นเตอร์เทนเมนต์ วางจำหน่ายเฉพาะบนเครื่องเพลย์สเตชัน 2 ตัวเกมยังเป็นหนึ่งในเกมแรกที่ให้บริการออนไลน์ของเพลย์สเตชัน 2 ในอเมริกาเหนือ
เซิร์ฟเวอร์ออนไลน์สำหรับเกมนี้พร้อมกับเกมโซคอมอื่น ๆ ในเพลย์สเตชัน 2 และเพลย์สเตชันพอร์เทเบิลได้ปิดตัวลงในวันที่ 31 สิงหาคม ค.ศ. 2012
รูปแบบการเล่น
ผู้เล่นนำทีมสี่คน (เพื่อนร่วมทีมที่ควบคุมด้วยปัญญาประดิษฐ์สามคน) ของเนวีซีลสหรัฐผ่าน 12 ภารกิจในสี่ภูมิภาค ได้แก่ อะแลสกา, ไทย, คองโก และเติร์กเมนิสถานในอนาคตของ ค.ศ. 2006 และ 2007 ซึ่งในภารกิจผู้เล่นเดี่ยว สามารถพูดคำสั่งโดยใช้ชุดหูฟังยูเอสบีที่ให้มา หรือผ่านเมนูบนหน้าจอหากไม่ได้ซื้อชุดหูฟังโซคอมที่เป็นอุปกรณ์เสริม ส่วนภารกิจทั่วไปประกอบด้วยการสังหารผู้ก่อการร้าย, ช่วยเหลือตัวประกัน, เรียกข้อมูลข่าวกรอง หรือทำลายฐานผู้ก่อการร้าย
ชื่อรหัสของตัวละครของผู้เล่นคือคาฮูนา ในขณะที่ชื่อรหัสของเพื่อนร่วมทีมตัวละครที่ผู้เล่นไม่ได้ควบคุมคือบูเมอร์, สเปกเตอร์ และเจสเตอร์ ทีมถูกแบ่งออกเป็นสองกลุ่มย่อยคือแอลฟา และบราโว โดยกลุ่มแอลฟาประกอบด้วยผู้เล่นและบูเมอร์ (หน่วยฝีมือดี) ในขณะที่อีกสองคนที่เหลือเป็นส่วนของบราโว ซึ่งสามารถออกคำสั่งให้กับทั้งบุคคลและทั้งกลุ่มได้ ตัวอย่างเช่น เป็นไปได้ที่จะขอให้ทีมบราโวอยู่นิ่ง ๆ ในขณะที่ผู้เล่นกำลังสอดแนมพื้นที่ด้วยบูเมอร์ อย่างไรก็ตาม ผู้เล่นไม่สามารถเสี่ยงภัยคนเดียวผ่านแผนที่ได้ เมื่อคาฮูนาอยู่ห่างจากบูเมอร์มากเกินไป เขาจะกลับมาตามผู้เล่นโดยอัตโนมัติ โดยไม่คำนึงถึงคำสั่งก่อนหน้า รวมถึงจะมีการบรรยายสรุปและข้อมูลต่าง ๆ เช่น แผนที่และภาพถ่ายก่อนแต่ละภารกิจ
รูปแบบการเล่นออนไลน์
ผู้เล่นออนไลน์เลือกหนึ่งในสองฝ่าย ได้แก่ ซีลหรือผู้ก่อการร้าย ส่วนแผนที่ประกอบด้วยสามประเภท ได้แก่ การปราบปราม (กำจัดสมาชิกทั้งหมดของทีมตรงข้าม) การช่วยตัวประกัน (ชิงตัวประกัน) และการทำลาย (เข้ายึดกระเป๋าและทำลายฐานของทีมตรงข้าม) โซคอม, โซคอมยูเอสเนวีซีลส์: คอนฟรอนเทชัน และโซคอม 4 ยูเอสเนวีซีลส์ สำหรับเพลย์สเตชัน 3 เท่านั้นในซีรีส์ที่ไม่รองรับการเล่นผ่านแลน (ผู้เล่นหลายคนในพื้นที่) นอกเหนือจากประเภทเกมที่เฉพาะเจาะจงแล้ว โหมดเกมใด ๆ ในสามโหมดอาจชนะได้โดยการกำจัดสมาชิกทั้งหมดของทีมตรงข้าม อย่างไรก็ตาม คุณสมบัติออนไลน์ของเกมไม่สามารถเข้าถึงได้อีกต่อไป
โครงเรื่อง
เมื่อวันที่ 27 พฤศจิกายน ค.ศ. 2006 ชุดยิงของเนวีซีลสหรัฐซึ่งประกอบด้วยคาฮูนา, บูเมอร์, สเปกเตอร์ และเจสเตอร์ได้ถูกส่งไปเพื่อขจัดภัยคุกคามจากการก่อการร้ายที่กำลังจะเกิดขึ้น กลุ่มก้อนใหม่ที่เรียกตัวเองว่ากลุ่มภราดรเหล็ก ซึ่งประกอบด้วยอดีตเจ้าหน้าที่สเปซนาซ กำลังใช้เรือบาร์จเป็นฐานในการซื้อและขนส่งอาวุธ พวกเขากำลังทำการค้ากับองค์การตลาดมืดที่ชื่อเซมี และทั้งสองฝ่ายกำลังนัดพบในน่านน้ำสากลนอกชายฝั่งรัฐอะแลสกา ซึ่งทีมงานจะต้องกำจัดผู้ก่อการร้าย, รวบรวมข่าวกรอง และเจาะท้องเรือบรรทุกสินค้า ด้วยข้อมูลข่าวสารที่หน่วยซีลรวบรวมไว้ ทำให้โซคอมสามารถค้นหาสำนักงานใหญ่ของกลุ่มภราดร ซึ่งเป็นเมืองร้างในรัฐอะแลสกาทีมงานได้รับมอบหมายให้ดูแลบริเวณดังกล่าว ทำลายคลังอาวุธที่มีอยู่ และควบคุมตัวผู้ก่อการร้ายชื่อโคลา เพเทรงโก ซึ่งมีชื่อรหัสคือพินคูชัน ข้อมูลจากพินคูชันเปิดเผยว่ากลุ่มภราดรได้เข้าควบคุมแท่นขุดเจาะน้ำมันในทะเลโบฟอร์ตของอะแลสกา คนงานน้ำมันส่วนใหญ่เสียชีวิต แต่บางคนถูกจับกุมโดยผู้ก่อการร้าย และกลุ่มภราดรยังขู่ว่าจะทำลายแท่นซึ่งจะส่งผลให้เกิดการรั่วไหลของน้ำมันอย่างร้ายแรง หน่วยซีลถูกส่งเข้ามาเพื่อแทรกซึมแท่นขุดเจาะและกำจัดภัยคุกคามทั้งหมด รวมถึงสตานิสลาฟ ผู้นำของกลุ่มภราดร ซึ่งมีชื่อรหัสคือสเปกตรัม พวกเขาประสบความสำเร็จในการกำจัดผู้ก่อการร้ายทั้งหมดและปลดชนวนระเบิดทั้งหมดบนเรือ
ส่วนในประเทศไทย กลุ่มที่เรียกตัวเองว่าริดดะฮ์รูช ซึ่งนำโดยชายชื่อสุดารักษ์ ทองก้อน ได้ข้อมูลทางชีววิทยาที่ละเอียดอ่อนและมีค่าสูง จากผู้ลักลอบขนของออกจากประเทศศรีลังกา โดยผู้ก่อการร้ายได้สังหารผู้ลักลอบและลูกเรือ จากนั้นจึงนำข้อมูลออกและย้ายไปยังป่าลึกของประเทศไทย ด้วยภัยคุกคามทางชีววิทยาที่อาจเกิดขึ้นกับดินแดนของพวกเขา รัฐบาลไทยจึงขอความช่วยเหลือจากนานาชาติ และสหรัฐได้ตอบสนองด้วยการส่งหน่วยซีล ซึ่งทีมของคาฮูนาได้แทรกซอนเข้าไปในพื้นที่ และรุดหน้าไปต้นน้ำเพื่อสกัดกั้นและกู้ข้อมูล หลังจากย้ายจากเกาะหนึ่งไปยังอีกเกาะหนึ่ง และลบล้างการลาดตระเวนจำนวนมากแล้ว ทีมดังกล่าวก็พบเอกสารบางอย่าง น่าเสียดายที่ข้อมูลชีวภาพเพียงครึ่งหนึ่งเท่านั้นที่เป็นหนึ่งในนั้น เนื่องจากอีกครึ่งหนึ่งถูกย้ายไปที่อื่น เมื่อข้อมูลชีวะอยู่ในครอบครอง ริดดะฮ์รูชจึงจับเอกอัครราชทูตสหรัฐประจำประเทศไทยและภริยาเป็นตัวประกัน เหล่าผู้ก่อการร้ายเรียกร้องเงินค่าไถ่และขู่ว่าจะประหารชีวิตทั้งสองหากไม่ปฏิบัติตามข้อเรียกร้องของพวกเขา หน่วยสืบราชการลับติดตามการเคลื่อนไหวของพวกเขาและสามารถค้นหาตัวประกันที่วัดร้างในป่าฮ้อนแก่น ทีมนี้กรีฑาพลเข้าไปอยู่ในความมืดอย่างลับ ๆ และพาตัวเอกอัครราชทูตและภริยาออกมาได้อย่างปลอดภัย แม้ว่าจะไม่มีการจ่ายค่าไถ่สำหรับทั้งคู่ แต่ริดดะฮ์รูชก็สามารถผลิตสารชีวภาพจำนวนเล็กน้อยได้ แผนของพวกเขาคือการใช้สารชีวภาพเพื่อทำให้รัฐบาลไทยสั่นคลอน ซึ่งหน่วยซีลได้รับมอบหมายให้จู่โจมที่วิหารร้างอีกแห่ง ขณะอยู่ที่นั่น ทีมนี้ได้จับหรือฆ่าทองก้อน ซึ่งมีชื่อรหัสคือแบดด็อก และยึดสารชีวภาพไว้ได้ ริดดะฮ์รูชจึงสลายตัวเมื่อผู้นำถูกควบคุมตัว
ในประเทศคองโก องค์การทหารรับจ้างใหม่ที่รู้จักกันในชื่อพรีเอมทีฟสไตรก์ได้สร้างฐานปฏิบัติการลึกเข้าไปในป่า พวกเขากำลังรับสมัครทหารรับจ้างชาวยุโรปและกำลังสะสมอาวุธตลอดจนอมภัณฑ์อย่างแข็งขัน จากความกังวลเกี่ยวกับภัยคุกคามใหม่นี้ รัฐบาลคองโกได้ขอความช่วยเหลือจากสหรัฐ หน่วยซีลจึงได้รับการส่งไปตรวจค้นและรวบรวมข้อมูลเกี่ยวกับกลุ่มดังกล่าว หลังจากปิดใช้งานการสื่อสารและทำลายอาวุธยุทโธปกรณ์ของศัตรูในพื้นที่พักสรรพาวุธ ทีมซีลนี้ได้พบว่าทหารรับจ้างที่เหลือได้ซุ่มโจมตีและจับกุมหน่วยลาดตระเวนของนาวิกโยธินสหรัฐ พวกนาวิกโยธินดังกล่าวถูกกักตัวไว้ที่ค่ายทหารรับจ้างซึ่งพวกเขาถูกทรมานเพื่อขอข้อมูล ซึ่งหน่วยซีลสามารถช่วยเหลือเชลยศึกและกำจัดมักนุสผู้เป็นหัวหน้าทหารรับจ้างได้ ก่อนที่จะพบว่านาวิกโยธินเชลยคนหนึ่งหายไป ซึ่งถูกย้ายไปที่บังเกอร์ของเยอรมันที่สร้างขึ้นในช่วงสงครามโลกครั้งที่หนึ่งซึ่งมีเครือข่ายอุโมงค์และป้อมปืนกล ความยุ่งเหยิงนี้ไม่เข้ากับหน่วยซีล อย่างไรก็ตาม พวกเขาประสบความสำเร็จในการปล่อยตัวนาวิกโยธินตนสุดท้ายด้วยความช่วยเหลือจากเครื่องบินขับไล่เอฟ/เอ-18 ของกองทัพเรือสหรัฐ ที่ทำการยิงขีปนาวุธไปที่ป้อมปืนกลที่ระบุไว้
ในประเทศเติร์กเมนิสถาน อัลละฮ์ซาดิกาฮู ซึ่งเป็นบรรดาสมาชิกของกลุ่มก่อการร้าย ได้รับอุปกรณ์นิวเคลียร์แบบพกพาหลายใบจากองค์การตลาดมืดหลายแห่ง ผู้ให้ข้อมูลชื่อบอซิม เมกเกก หรือชื่อรหัสคือมิสเตอร์พิกเคิล มีความรู้เกี่ยวกับอุปกรณ์นิวเคลียร์ที่เคลื่อนผ่านภูมิภาคนี้ แต่ถูกจับได้ในกระบวนการดังกล่าว เขาถูกคุมขังในศูนย์กักกันเติร์กเมนบนภูเขา และหน่วยซีลได้รับการส่งเข้าไปเพื่อปล่อยตัว, คุ้มกัน และพาผู้ให้ข้อมูลออกมา ผู้ให้ข้อมูลที่ได้กลับคืนมายืนยันว่ามีอาวุธนิวเคลียร์ติดกระเป๋าเดินทางสองใบในเติร์กเมนิสถานและตำแหน่งของพวกมัน ซาดิกาฮูได้ซ่อนอุปกรณ์นี้ไว้ในเครือข่ายถ้ำทะเลทรายใกล้กับชายแดนอัฟกานิสถาน โดยไม่มีเวลาให้เสียเปล่า ทีมซีลได้เดินทางไปยังที่ตั้งของนิวเคลียร์ หลังจากการสู้รบอย่างรุนแรง ทีมซีลสามารถทำลายนิวเคลียร์และระบบถ้ำ อย่างไรก็ตาม มุลละห์ บาฮีร์ อัก-กอฎี ผู้นำที่โหดเหี้ยมของซาดิกาฮูไม่ได้อยู่ที่ถ้ำ เขาและอิมัดผู้เป็นน้องชายของเขาได้ล่าถอยไปยังเมืองร้างที่ถูกทิ้งระเบิดในตอนกลางของเติร์กเมนิสถาน ทีมของคาฮูนาได้รับการส่งเข้าไปอีกครั้งเพื่อค้นหาและทำให้พี่น้องอัก-กอฎี วางตัวเป็นกลาง หน่วยซีลต่อสู้กับผู้พิทักษ์ผู้ก่อการร้ายจำนวนนับไม่ถ้วนและแข่งกับเวลาขณะที่มุลละห์ และอิมัด อัก-กอฎี ซึ่งมีชื่อรหัสคือแฟตแคต (แมวอ้วน) และคิตเทน (ลูกแมว) เรียกเฮลิคอปเตอร์เพื่อสกัดพวกเขาออกมา
ในที่สุด พี่น้องทั้งสองก็ถูกสังหาร และภารกิจก็เสร็จสิ้น
การพัฒนา
เกมดังกล่าวใช้เวลาในการพัฒนาเป็นเวลาสามปี
การตอบรับ
ภายในเดือนกรกฎาคม ค.ศ. 2006 โซคอมยูเอสเนวีซีลส์ ขายได้ 1.4 ล้านชุด และทำรายได้ 82 ล้านดอลลาร์ในสหรัฐ ส่วนนิตยสารเนกซ์เจเนอเรชันได้จัดอันดับให้เป็นเกมที่ขายดีที่สุดอันดับที่ 34 สำหรับเพลย์สเตชัน 2, เอกซ์บอกซ์ หรือเกมคิวบ์ระหว่างเดือนมกราคม ค.ศ. 2000 ถึงกรกฎาคม ค.ศ. 2006 ในประเทศดังกล่าว และยอดขายรวมของโซคอมสูงถึง 3.9 ล้านหน่วยในสหรัฐภายในเดือนกรกฎาคม ค.ศ. 2006
แดเมียน แซนดาว
แอรอน สตีเวน แฮดแดด (Aaron Steven Haddad) เป็นอดีตนักมวยปล้ำอาชีพชาวอเมริกันสังกัดWWE และTNA
มวยปล้ำอาชีพ
ตั้งแต่เดือนพฤศจิกายนปี 2002 ถึงเดือนพฤษภาคม 2003 สตีเวนส์ยังปล้ำให้กับสมาคม World Wrestling Alliance โดยเขาชนะ แดนนี เดวิส ในการชิงแชมป์ WWA Heavyweight Championship แต่ก็แพ้ในวันต่อมาให้กับ โจนาห์ อเดลแมน ในช่วงเวลานี้เขายังได้ชิงแชมป์ Chaotic Wrestling Heavyweight Championship และ Chaotic Wrestling New England Championship แต่ก็แพ้ทั้งหมด
เขาเซ็นสัญญากับWWE และเข้าร่วมปล้ำกับค่ายฝึกทักษะ ฟลอริดาแชมเปียนชิปเรสต์ลิง(FCW) ใช้ชื่อ แดเมียน แซนดาว ได้เป็นแชมป์ FCW 15 เขาเปิดตัวขึ้นค่ายหลัก WWE เดือนเมษายน 2012 แซนดาวได้เข้าร่วมปล้ำมันนีอินเดอะแบงก์ (2012)เพื่อกระเป๋าสิทธิ์ชิงแชมป์โลกเฮฟวี่เวทแต่ก็ไม่สำเร็จ ต่อมาแซนดาวได้ร่วมทีมกับโคดี โรดส์ในนามโรดส์สกอลาส์  เปิดศึกชิงแชมป์แท็กทีม WWEกับทีมเฮลโน(เคนและแดเนียล ไบรอัน)แต่ก็ไม่ประสบผลสำเร็จในการคว้าแชมป์
แซนดาวได้คว้ากระเป๋าสิทธิ์มันนีอินเดอะแบงก์ (2013)ได้สำเร็จ ทำให้มีสิทธิ์ชิงแชมป์โลกเฮฟวี่เวท เวลาไหนก็ได้ เพียง 1 ครั้งเท่านั้น โดยในแมตช์ได้หักหลังโคดีก่อนจะคว้ากระเป๋าได้ ทำให้ทั้งคู่เป็นศัตรูกัน ในสแมคดาวน์ 26 กรกฎาคม แซนดาวได้เจอกับแรนดี ออร์ตัน ระหว่างแมตช์โคดีออกมาขโมยกระเป๋าของแซนดาว ทำให้แซนดาวมัวแต่สนใจโคดีเลยโดน RKO แพ้ไป คืนเดียวกันแซนดาวออกมาเรียกร้องให้วิกกี เกร์เรโรไล่โคดีออก โทษฐานเป็นขโมย แต่โคดีโผล่มาทางจอยักษ์แล้วเอากระเป๋ามาล่อแซนดาว แซนดาวออกไปไล่จับโคดีที่นอกสนาม แต่โคดีก็โยนกระเป๋าลงทะเลไปเลย แซนดาวว่ายน้ำไม่เป็นแต่ก็กระโดดลงน้ำไป สุดท้ายก็เก็บกระเป๋ามาไม่ได้ กระเป๋าจมหายไปในทะเล ส่วนแซนดาวตะเกียกตะกายขึ้นฝั่งมา ในสแมคดาวน์ 9 สิงหาคม แซนดาวเผยโฉมกระเป๋าใบใหม่พร้อมสัญญาฉบับใหม่ที่ WWE ออกให้ และเขาฝากบอกไปถึงเจ้าของแชมป์โลกเฮฟวี่เวท อัลเบร์โต เดล รีโอ ว่าให้ระวังตัวไว้ให้ดี ในช่วงท้ายรายการแซนดาววิ่งออกมาพร้อมกับกรรมการและจะใช้กระเป๋าเพื่อชิงแชมป์จากเดล รีโอ แต่โคดีมากระโดดถีบและต่อด้วย Cross Rhodes ในซัมเมอร์สแลม (2013)แพ้ให้โคดี
ในรอว์ 28 ตุลาคม จอห์น ซีนา แชมป์โลกเฮฟวี่เวทคนใหม่ ออกมาบอกว่าในเฮลอินเอเซล (2013) มีหลายคนมีความสุขแต่ก็มีหลายคนไม่พอใจ แต่นั่นก็หมายความว่าเขากลับมาแล้ว!! คิดถึงไหมล่ะ? คิดว่าเขาควรจะหายไปนานกว่านี้หรือเปล่า? และเจบีแอลก็มักจะพูดอยู่ตลอดว่าถ้าเขากลับมาเขาจะโดนเดล รีโออัดจนต้องเลิกปล้ำ แต่เจบีแอลก็คิดผิดเพราะเขาเป็นแชมป์โลกคนใหม่แล้ว แซนดาวออกมาบอกว่าซีนาอาจจะหลอกคนดูได้ หลอกหมอได้ แต่หลอกเขาไม่ได้หรอก ซีนาไม่มีทางหายเจ็บเร็วขนาดนั้น แกต้องเจ็บมากกว่าที่แสดงออกให้คนเห็น และที่ออกมาโม้ในวันนี้ก็เพราะว่า ซีนากลัวว่าเขาจะออกมาใช้กระเป๋า แซนดาวบอกว่าเขาจะใช้กระเป๋าเมื่อไหร่ก็ได้ แต่คงไม่ใช่คืนนี้ ว่าแล้วก็เดินจากไป แต่ซีนาทำท่าจะหาเรื่องแซนดาว ทำให้แซนดาวกระทืบซีนาทันที แล้วก็ใช้กระเป๋าฟาดรัวใส่แขนของซีนา แซนดาวลากซีนาไปที่มุมเวที เอาแขนฟาดกับเสาเหล็ก จากนั้นก็เหวี่ยงอัดใส่ที่กั้นคนดู แล้วก็เหวี่ยงใส่ขั้นบันไดเหล็กอีก แล้วปิดท้ายด้วยเก้าอี้ฟาดใส่แขนซีนา แซนดาวเรียกกรรมการออกมาและขอใช้กระเป๋าเดี๋ยวนี้!! สุดท้ายแซนดาวก็เป็นฝ่ายแพ้ และกลายเป็นคนที่2 ที่ใช้กระเป๋าไม่สำเร็จ
แซนดาวได้เปลี่ยนชื่อเป็น แดเมียน มิซดาว รับบทเป็น "stunt double" คู่กับเดอะมิซ โดยเลียนแบบท่าทางทุกอย่างของมิซ ในเซอร์ไวเวอร์ซีรีส์ (2014) มิซและมิซดาวได้คว้าแชมป์แท็กทีมเป็นเข็มขัดแชมป์เส้นแรกของมิซดาวใน WWE ก่อนจะเสียแชมป์ให้ดิ อูโซส์ในรอว์ส่งท้ายปี 2014 ในเดือนกุมภาพันธ์ 2015 มิซได้ไล่มิซดาวออกจากการเป็น stunt double แต่มิซได้จ้างให้ทำงานใหม่แทนโดยให้เป็นผู้ช่วยส่วนตัว ก่อนที่มิซดาวหักหลังโดยจัดการเอามิซออกจากเวทีแบทเทิลรอยัลในเรสเซิลเมเนีย ครั้งที่ 31 ต่อมาแพ้ให้กับมิซ ทำให้ต้องเลิกใช้กิมมิคของมิซ ในรอว์ 27 เมษายนแซนดาวออกมาขอบคุณแฟนๆที่ทำให้เขามีวันนี้ แม้ว่าจะเคยถูก WWE ตำหนิว่าไม่มีความสามารถในการเอนเตอร์เทนมากพอ เคอร์ติส แอ็กเซลออกมาหาเรื่องเลยโดนแซนดาวถีบร่วงและต่อด้วย Atomic Legdrop ในสแมคดาวน์ 30 เมษายน แซนดาวได้เอาชนะแอ็กเซลไปด้วยท่า You're Welcome! (Falling full nelson slam) ต่อมาแซนดาวได้ใช้กิมมิคของแรนดี ซาเวจ โดยใช้ชื่อว่า มาโช แมนดาว และได้จับคู่กับแอ็กเซลเมเนีย หรือเคอร์ติส แอ็กเซลที่ใช้กิมมิคของฮัลค์ โฮแกน ในนามทีมเดอะเมกะพาวเวอร์  ในวันที่ 24 กรกฎาคม โฮแกนได้ถูกไล่ออกจาก WWE ทำให้เดอะเมกะพาวเวอร์ต้องยุติบทบาท วันที่ 6 พฤษภาคม 2016 แซนดาวได้ออกจาก WWE
หลังจากที่ถูกปล่อยตัวออกจาก WWE, เขาได้ประกาศอย่างเป็นทางการบนทวิตเตอร์ของเขาว่าเขาจะปรากฏตัวครั้งแรกกับสมาคมอิสระ Global Force Wrestling (GFW) และ WrestlePro วันที่ 11 มิถุนายน 2016 ที่เขาจะปรากฏภายใต้ชื่อที่ WWE เป็นเจ้าของสิทธิ์อย่าง แดเมียน แซนดาว   เดือนสิงหาคม 2016 เขาได้เซ็นสัญญากับTNA โดยใช้นาม แอรอน เร็กซ์ และได้แชมป์ Grand เป็นคนแรก ก่อนจะแยกทางกับสมาคมวันที่ 4 เมษายน 2017 เพื่อไปเอาดีด้านการแสดง
สื่ออื่นๆ
Sandow ทำวิดีโอเกมที่เปิดตัวใน WWE '13 ดาวน์โหลดเนื้อหา
Haddad ปรากฏบ่อยครั้งในช่อง YouTube ของ Xavier Woods ในชื่อ UpUpDownDown
ชีวิตส่วนตัว
Haddad เป็นคาทอลิกและได้เข้าร่วมพิธีมิสซาที่โบสถ์ EWTN
Haddad ฝึกวาลุมกังฟูจากอายุ 5-16 เมื่อเขาทิ้งไว้ในความโปรดปรานของการต่อสู้
แอฟริกาตะวันออก
แอฟริกาตะวันออก เป็นภูมิภาคที่อยู่ทางตะวันออกของทวีปแอฟริกา ซึ่งประกอบไปด้วย 18 ประเทศคือ:
มีภูมิอากาศแบบที่สูง คือ อุณหภูมิลดลงตามระดับความสูง ลักษณะพืชพรรณทางธรรมชาติ มีไม้เขตร้อนบริเวณเชิงเขาและที่ราบสูง สูงขึ้นไปมีไม้สกุลสน และต้นไม้จะน้อยลงจนถึงเส้นขอบหิมะที่มีหิมะปกคลุมตลอดปี
ตัมเปเร
ตัมเปเรตั้งอยู่ระหว่างทะเลสาบสองแห่งคือ Näsijärvi ทางเหนือและ Pyhäjärvi ทางใต้
สโมสรฟุตบอลออกซฟอร์ดยูไนเต็ด
สโมสรฟุตบอลออกซฟอร์ด ยูไนเต็ด เป็นสโมสรฟุตบอลอาชีพในประเทศอังกฤษ ตั้งอยู่ที่นครออกซฟอร์ด เทศมณฑลออกซฟอร์ดเชอร์ เข้าสู่ระบบฟุตบอลลีกหรือลีกอาชีพของอังกฤษในปี ค.ศ. 1962 ปัจจุบันลงแข่งขันในระดับอีเอฟแอล ลีกวัน
โดยสโมสรก่อตั้งขึ้นในปีค.ศ. 1893 ภายใต้ชื่อ สโมสรฟุตบอลเฮดดิงตัน ยูไนเต็ด จากนั้นได้เปลี่ยนชื่อมาเป็น ออกซฟอร์ด ยูไนเต็ด ในปี ค.ศ.1960 โดยเข้ามาสู่ระบบฟุตบอลลีกในปี 1962 จากการคว้าแชมป์เซาท์เทิร์น ฟุตบอลลีก ทำให้ได้เข้ามาแทนที่สโมสรแอคคริงตัน สแตนลีย์ ที่ล้มละลายจนต้องถอนทีมออกจากการแข่งขัน
ยุคที่สโมสรประสบความสำเร็จสูงสุดอยู่ในช่วงปี ค.ศ. 1984–1986 เมื่อสโมสรได้เลื่อนชั้นสู่ดิวิชัน 1 (เดิม) ซึ่งเป็นลีกสูงสุดของอังกฤษในขณะนั้น และสามารถคว้าแชมป์ฟุตบอลลีกคัพ (มิลค์ คัพ) ได้ในปี 1986 ด้วยการเอาชนะสโมสรควีนส์ปาร์ก เรนเจอร์ส ในนัดชิงชนะเลิศที่สนามกีฬาเวมบลีย์ ไปได้ถึง 3–0 ท่ามกลางผู้ชมกว่า 9 หมื่นคน แต่กลับไม่สามารถลงแข่งขันในรายการระดับทวีปอย่างยูฟ่าคัพได้ เพราะในปีดังกล่าวสโมสรฟุตบอลจากอังกฤษอยู่ระหว่างถูกลงโทษแบนโดยยูฟ่าจากกรณีเกิดเหตุการณ์โศกนาฏกรรมเฮย์เซลที่ประเทศเบลเยี่ยม
ต่อมาสโมสรมีอันต้องตกชั้นจากลีกสูงสุดในปี 1988 และมีผลงานตกต่ำลงอย่างต่อเนื่องจนต้องไปแข่งขันในระดับฟุตบอลคอนเฟอเรนซ์ซึ่งเป็นลีกกึ่งอาชีพในปี ค.ศ. 2006 โดยนับเป็นครั้งแรกในประวัติศาสตร์วงการฟุตบอลอังกฤษที่สโมสรที่เคยคว้าแชมป์ฟุตบอลลีกคัพต้องตกชั้นลงไปเล่นในฟุตบอลคอนเฟอเรนซ์
อย่างไรก็ตามสโมสรใช้เวลา 4 ปี ในการเลื่อนชั้นกลับขึ้นมาสู่ลีกอาชีพอีกครั้งในปี 2010 หลังจากเอาชนะสโมสรฟุตบอลยอร์ก ซิตี ได้ในการแข่งขันรอบเพลย์ออฟ ของฟุตบอลคอนเฟอเรนซ์ ฤดูกาล 2009–10 ที่สนามกีฬาเวมบลีย์ และได้เลื่อนชั้นขึ้นสู่ฟุตบอลลีกทู ก่อนที่จะสามารถคว้าตำแหน่งรองแชมป์ฟุตบอลลีกทู ในฤดูกาล 2015–2016 และได้เลื่อนชั้นขึ้นสู่ลีกวัน
สำหรับผู้เล่นที่ครองสถิติลงสนามให้กับสโมสรมากที่สุดคือ รอน แอทคินสัน ที่ลงสนามให้กับสโมสรเมื่อรวมทุกรายการมากถึง 560 นัด ก่อนที่เขาจะกลายเป็นผู้จัดการทีมของแมนเชสเตอร์ยูไนเต็ดในเวลาต่อมา ส่วนผู้ที่ลงสนามมากที่สุดเมื่อนับเฉพาะการแข่งขันในฟุตบอลลีก คือ จอห์น ชูเคอร์ โดยลงเล่นในลีกไป 478 นัด
ในด้านสถิติการยิงประตู เกรแฮม แอทคินสัน น้องชายของ รอน แอทคินสัน ได้รับการบันทึกว่าเป็นผู้ยิงประตูสูงสุดของสโมสรที่ 107 ประตู เมื่อรวมทุกรายการ
ในเดือนกุมภาพันธ์ ค.ศ. 2018 ทางสโมสรได้ประกาศเป็นทางการว่ากลุ่มนายทุนจากประเทศไทยได้เข้าซื้อกิจการด้วยการเป็นผู้ถือหุ้นรายใหญ่ โดยนายสัมฤทธิ์ ธนะกาญจนสุทธิ์ นักธุรกิจชาวไทยรับตำแหน่งเป็นประธานสโมสรคนใหม่
เฮดดิงตัน ยูไนเต็ด
สโมสรก่อตั้งขึ้นในปี ค.ศ. 1893 ภายใต้ชื่อสโมสรฟุตบอลเฮดดิงตัน และได้เพิ่มคำว่า ยูไนเต็ด เข้าไปในชื่อของสโมสรในปี ค.ศ. 1911 หลังจากควบรวมกิจการกับสโมสรฟุตบอลเฮดดิงตัน ควอรี
เฮดดิงตัน ยูไนเต็ด ไม่มีสนามเหย้าประจำเป็นของตัวเอง จนกระทั่งในปี ค.ศ. 1913 สโมสรได้ลงทุนสร้างสนาม "วู้ทเทนส์ ฟิลด์" บริเวณถนนลอนดอน โรด เพื่อเป็นสนามเหย้าแห่งแรกของสโมสร แต่ในเวลาต่อมาพื้นที่บริเวณดังกล่าว ถูกจัดให้เป็นพื้นที่ที่ต้องมีการบูรณะและจัดผังเมืองใหม่ ทำให้สโมสรถูกย้ายออกจากบริเวณนั้นในปี ค.ศ.1920
ปี ค.ศ.1925 สโมสรลงทุนสร้างสนามใหม่บริเวณถนนลอนดอน โรด อีกครั้ง และใช้ชื่อสนามว่า "มาเนอร์ กราวนด์'" โดยใช้แข่งขันฟุตบอลสลับกับคริกเก็ต
การส่งทีมเข้าร่วมแข่งขันในรายการต่างๆของสโมสร ในปี ค.ศ.1899 สโมสรฟุตบอลเฮดดิงตัน ได้เข้าร่วมแข่งขันในลีกฟุตบอลสมัครเล่นอย่าง ออกซฟอร์ดเชอร์ ดิสตริกลีก ดิวิชัน 2 ต่อมาภายหลังจากมีการปรับโครงสร้างระบบฟุตบอลอังกฤษในปี ค.ศ. 1919 ลีกได้เปลี่ยนชื่อเป็น ออกซฟอร์ดเชอร์ จูเนียร์ลีก
ปี ค.ศ. 1921 เฮดดิงตัน ยูไนเต็ด ได้เข้ามาแข่งขันใน อ๊อกซอน ซีเนียร์ลีก โดยมีคู่แข่งสำคัญในยุคนั้นเป็นสโมสรฟุตบอลเล็กๆอย่างสโมสรฟุตบอลคาวลีย์ และได้มีโอกาสเล่นในเอฟเอคัพเป็นครั้งแรกในปี 1931 โดยพบกับ สโมสรฟุตบอลฮาวสโลว์ ในรอบคัดเลือก ต่อมาสโมสรย้ายมาแข่งขันใน สปาร์ตัน ลีก ในปี 1947 ถึงปี 1948 และช่วงเวลาดังกล่าวสโมสรคริกเก็ต ได้ย้ายไปใช้สนามบริเวณค่ายทหารคาวลีย์ จึงได้ย้ายออกจากสนามมาเนอร์ กราวนด์ ที่ใช้ร่วมกับสโมสรฟุตบอลเฮดดิงตัน ยูไนเต็ด มาอย่างยาวนาน
ในปี ค.ศ. 1949 เฮดดิงตัน ยูไนเต็ด ได้สถานะเป็นสโมสรฟุตบอลระดับอาชีพ เมื่อได้เล่นใน เซาท์เทิร์นฟุตบอลลีก และได้เปลี่ยนชื่อสโมสรเป็น ออกซฟอร์ด ยูไนเต็ด หลังจากคว้าตำแหน่งรองแชมป์ เซาท์เทิร์นฟุตบอลลีก (พรีเมียร์ ดิวิชัน) ได้ในฤดูกาล 1959–1960
ฟุตบอลลีก
หลังจากเปลี่ยนชื่อสโมสรเป็น ออกซฟอร์ด ยูไนเต็ด สโมสรสร้างผลงานด้วยการคว้าแชมป์ "เซาท์เทิร์นฟุตบอลลีก พรีเมียร์ ดิวิชัน" ได้ 2 สมัยติดต่อกัน คือในฤดูกาล 1960–61 และ ฤดูกาล 1961–62
ต่อมาสโมสรได้รับเลือกให้เลื่อนชั้นสู่ฟุตบอลลีก จากการที่สโมสรฟุตบอลแอคคริงตัน สแตนลีย์ ในฟุตบอลลีก ดิวิชัน 4 (เดิม) ประสบกับสภาวะล้มละลาย จนต้องถอนทีมออกจากฟุตบอลลีก ทำให้สโมสรได้เข้ามาแข่งขันในดิวิชัน 4 (เดิม) แทนที่สโมสรแอคคริงตัน สแตนลีย์ ในฤดูกาล 1962–63
โดย 2 ฤดูกาลแรกในลีกอาชีพ สโมสรฟุตบอลออกซฟอร์ด ยูไนเต็ด จบฤดูกาลด้วยอันดับ 18 ก่อนที่ฤดูกาล 1964–65 สโมสรจะคว้าอันดับที่ 4 ในตารางคะแนน และเลื่อนชั้นสู่ฟุตบอลลีก ดิวิชัน 3 ได้สำเร็จ
สโมสรลงแข่งขันในฟุตบอลลีก ดิวิชัน 3 ได้เพียง 3 ปีก็สามารถคว้าแชมป์ดิวิชัน 3 ได้ในฤดูกาล 1967–68 พร้อมกับเลื่อนชั้นสู่ฟุตบอลลีก ดิวิชัน 2 โดยลงแข่งขันในฟุตบอลลีก ดิวิชัน 2 ได้ 8 ปี ก่อนจะตกชั้นกลับลงไปเล่นในดิวิชัน 3 เมื่อจบฤดูกาล 1975–76
ปี ค.ศ.1982 สโมสรออกซฟอร์ด ยูไนเต็ด ต้องประสบกับปัญหาทางการเงิน เมื่อไม่สามารถชำระหนี้สินที่ค้างกับธนาคารบาคเลย์ได้ ทำให้ โรเบิร์ต แม็กซ์เวลล์ ได้เข้ามาซื้อกิจการของสโมสร และจัดการกับปัญหาหนี้สินต่างๆ โดยในเดือนเมษายน ปี 1983 แม็กซ์เวลล์ เปิดเผยโครงการที่จะควบรวมกิจการกับสโมสรฟุตบอลเรดิง เพื่อสร้างสโมสรขึ้นมาใหม่ในชื่อ สโมสรฟุตบอลเธมส์ วัลลีย์ รอยัลส์ โดยมีจิม สมิธ เป็นผู้จัดการทีมและมี มอริซ อีแวนส์ ผู้จัดการทีมของเรดิง เป็นผู้ช่วย ซึ่งแนวคิดในการควบรวมกิจการดังกล่าว ได้รับการคัดค้านอย่างหนักจากแฟนบอลของทั้ง 2 สโมสรจนนำไปสู่การประท้วง ก่อนที่ประธานสโมสรของเรดิง จะล้มเลิกโครงการไปในเวลาต่อมา
อย่างไรก็ตามภายใต้การคุมทีมของจิม สมิธ สโมสรสามารถคว้าแชมป์ฟุตบอลลีก ดิวิชัน 3 ได้ในฤดูกาล 1983–84 ทำให้ได้กลับขึ้นไปเล่นในดิวิชัน 2 อีกครั้ง และเพียงแค่ฤดูกาลแรกที่กลับเข้ามาจิม สมิธ ก็สร้างผลงานได้อย่างน่าทึ่ง ด้วยการพาสโมสรคว้าแชมป์ดิวิชัน 2 ได้สำเร็จด้วยการมีคะแนนเหนือทีมอย่างเบอร์มิงแฮม ซิตี และแมนเชสเตอร์ซิตี นับได้ว่าเป็นการคว้าแชมป์ลีกและเลื่อนชั้น 2 สมัยติดต่อกัน อีกทั้งยังเป็นครั้งแรกในประวัติศาสตร์สโมสรจะได้เล่นในลีกสูงสุดของอังกฤษอย่างฟุตบอลลีก ดิวิชัน 1
อย่างไรก็ตามหลังจากนั้นไม่นาน จิม สมิธ ได้ลาออกเพื่อไปรับงานคุมทีมควีนส์ปาร์ก เรนเจอร์ส และสโมสรได้แต่งตั้งให้ มอริซ อีแวนส์ ผู้จัดการทีมเรดิง เข้ารับตำแหน่งแทน
ลีกสูงสุดและแชมป์ลีกคัพ
ออกซฟอร์ด ยูไนเต็ด ภายใต้การคุมทีมของ มอริซ อีแวนส์ จบฤดูกาลด้วยอันดับที่ 18 ในฟุตบอลลีกดิวิชัน 1 ฤดูกาล1985–86 ซึ่งเป็นปีแรกในการแข่งขันบนลีกสูงสุดของสโมสร โดยสโมสรรอดพ้นจากการตกชั้นด้วยการเอาชนะสโมสรอาร์เซนอล ในนัดสุดท้ายของฤดูกาลไปได้ถึง 3–0 นอกจากนี้ในปีดังกล่าวยังสร้างปรากฏการณ์ด้วยการคว้าแชมป์ฟุตบอลลีกคัพ หรือ มิลค์ คัพ ตามชื่อผู้สนับสนุนในขณะนั้น ทั้งที่เพิ่งเลื่อนชั้นขึ้นมาบนลีกสูงสุดเป็นปีแรก
ฤดูกาล 1986–87 สโมสรต้องดิ้นรนหนีการตกชั้นบนลีกสูงสุดอีกครั้ง และโรเบิร์ต แม็กซ์เวลล์ ได้ลาออกจากตำแหน่งประธานสโมสรในเดือนพฤษภาคม 1987 เพื่อไปซื้อกิจการของสโมสรดาร์บี เคาน์ตี โดยได้มอบหมายให้ เควิน แม็กซ์เวลล์ ซึ่งเป็นลูกชายของเขาเข้ารับตำแหน่งประธานสโมสรแทน และสโมสรจบฤดูกาลด้วยอันดับที่ 18 ทำให้รอดพ้นจากการตกชั้นไปได้อีกฤดูกาลหนึ่ง
ต่อมา มอริซ อีแวนส์ ได้ถูกปลดออกจากตำแหน่งผู้จัดการทีมในเดือน มีนาคม 1988 จากผลงานของสโมสรที่ตกไปอยู่ท้ายตารางและสุ่มเสี่ยงในการตกชั้น โดยตำแหน่งผู้จัดการทีมถูกแทนที่โดย มาร์ค ลอว์เรนสัน อดีตกองหลังชื่อดังของสโมสรฟุตบอลลิเวอร์พูล ซึ่งในที่สุดลอว์เลนสัน ก็ไม่สามารถช่วยให้สโมสรรอดจากการตกชั้นจากลีกสูงสุดได้
หลังจากการแข่งขันฟุตบอลลีกดิวิชัน 2 (เดิม) ฤดูกาล 1988–89 เริ่มต้นไปได้เพียงแค่ 3 เดือน มาร์ค ลอว์เรนสัน ก็ลาออกจากตำแหน่งผู้จัดการทีม เนื่องจากเกิดความขัดแย้งกับประธานสโมสรที่ขายดีน ซอนเดอส์ กองหน้าทีมชาติเวลส์ ซึ่งเป็นผู้เล่นคนสำคัญไปให้กับดาร์บี เคาน์ตีอย่างไม่โปร่งใส โดยโรเบิร์ต แม็กซ์เวลล์ ซึ่งเป็นประธานสโมสรดาร์บี เคาน์ตี เป็นพ่อของ เควิน แม็กซ์เวลล์ ประธานสโมสรออกซฟอร์ด ยูไนเต็ด
ในปี ค.ศ. 1991 ภายหลังจาก โรเบิร์ต แม็กซ์เวลล์ ได้เสียชีวิตลง ส่งผลให้บรรดาทรัพย์สินต่างๆของเขาซึ่งรวมถึงสโมสรออกซฟอร์ด ยูไนเต็ด ต้องถูกขายเพื่อนำมาชำระหนี้สินต่างๆ โดยบริษัท ไบโอแมส รีไซคลิง จำกัด ได้เข้ามาซื้อกิจการของสโมสรไปดูแลแทน และแต่งตั้งให้ไบรอัน ฮอร์ตัน เป็นผู้จัดการทีมคนใหม่ ภายใต้การคุมทีมของไบรอัน ฮอร์ตัน สโมสรจบฤดูกาลด้วยอันดับที่ 21 ในตารางคะแนนดิวิชัน 2 (เดิม) ฤดูกาล 1991–1992 โดยมีคะแนนเหนือโซนตกชั้นเพียงแค่ 2 คะแนน
ฤดูกาล 1992–1993 มีการก่อตั้งพรีเมียร์ลีกเป็นปีแรก ทำให้ฟุตบอลลีกดิวิชัน 2 (เดิม) เปลี่ยนชื่อเป็นดิวิชัน 1 โดยสโมสรได้อันดับที่ 14 ในดิวิชัน 1 เมื่อจบฤดูกาล ก่อนที่ต่อมา ไบรอัน ฮอร์ตัน จะย้ายไปรับงานคุมทีมที่สโมสรแมนเชสเตอร์ซิตีในพรีเมียร์ลีก ในเดือนสิงหาคม 1993 โดยระหว่างที่สโมสรกำลังหาผู้จัดการทีม ได้มอบหมายให้ มอริซ อีแวนส์ กลับมาคุมทีมเป็นการชั่วคราว และแต่งตั้งให้ เดนิส สมิธ มาเป็นผู้จัดการทีมคนใหม่ของสโมสร ภายใต้การคุมทีมของสมิธ สโมสรมีผลงานย่ำแย่เมื่อชนะเพียงแค่ 4 นัด จากการแข่งขันใน 11 นัดสุดท้ายของฤดูกาล 1993–1994 และตกชั้นลงจากดิวิชัน 1 ในที่สุด
คอสตาไน
คอสตาไน (Қостанай/Qostanai; Костана́й) เดิมชื่อ นีโคลาเยฟสค์ (Никола́евск) จนถึง ค.ศ. 1895 และ คุสตาไน (Кустана́й) จนถึง ค.ศ. 1997 เป็นเมืองในประเทศคาซัคสถาน ตั้งอยู่ทางตอนเหนือของประเทศ บนฝั่งซ้ายของแม่น้ำโตบอล เป็นศูนย์กลางการปกครองของแคว้นคอสตาไน เมืองมีประชากร 214,916 คน ในปี ค.ศ. 2009
รายชื่อวัดในจังหวัดสงขลา
รายชื่อวัดในจังหวัดสงขลา
ประเทศมาลาวีในโอลิมปิก
มาลาวีไม่เคยได้รับเหรียญโอลิมปิก
มาเรียแห่งเท็ค
มาเรียแห่งเท็ค (Maria von Teck) หรือ เจ้าหญิงวิกตอเรีย แมรี ออกัสตา ลูอิส โอลกา พอลีน คลอดีน แอกเนสแห่งเท็ก (Princess Victoria Mary Augusta Louise Olga Pauline Claudine Agnes of Teck) เป็นเจ้าหญิงเยอรมันจากราชอาณาจักรเวือร์ทเทิมแบร์ค ได้อภิเษกสมรสเข้าสู่พระราชวงศ์อังกฤษ เป็นพระอัครมเหสีในสมเด็จพระเจ้าจอร์จที่ 5 จึงถูกออกพระนามว่า สมเด็จพระราชินีแมรี (Queen Mary) พระนางยังมีพระยศเป็นจักรพรรดินีแห่งอินเดียและพระราชินีแห่งไอร์แลนด์อีกด้วย
หกสัปดาห์ภายหลังจากการหมั้นหมายกับเจ้าชายอัลเบิร์ต วิกเตอร์ ดยุกแห่งคลาเรนซ์ รัชทายาทแห่งราชบัลลังก์อังกฤษ เจ้าชายสิ้นพระชนม์ด้วยโรคปวดบวม ในปีต่อมาเจ้าหญิงแมรีทรงหมั้นหมายกับรัชทายาทพระองค์ใหม่ พระอนุชาในเจ้าชายอัลเบิร์ต วิกเตอร์ คือ เจ้าชายจอร์จ ในฐานะสมเด็จพระราชินีอัครมเหสีตั้งแต่ปี ค.ศ. 1910 พระองค์ทรงสนับสนุนพระราชสวามีตลอดช่วงสงครามโลกครั้งที่หนึ่ง เนื่องจากพระพลานามัยที่ไม่สมบูรณ์และการเปลี่ยนแปลงทางการครั้งใหญ่ที่เกิดมาจากผลกระทบหลังสงครามและการอุบัติขึ้นของลัทธิสังคมนิยมและชาตินิยม หลังการเสด็จสวรรคตของสมเด็จพระเจ้าจอร์จที่ 5 พระราชสวามีเมื่อปี ค.ศ. 1936 เจ้าชายเอ็ดเวิร์ด พระโอรสองค์โตได้ดำรงพระอิสริยยศเป็นสมเด็จพระราชาธิบดี-จักรพรรดิ แต่กลับสร้างความผิดหวังให้กับพระองค์ด้วยการสละราชสมบัติในปีเดียวกันเพื่ออภิเษกกับนางวอลลิส ซิมป์สัน สาวสังคมชาวอเมริกันที่หย่าร้างมาแล้วสองครั้ง พระองค์ทรงสนับสนุนเจ้าชายอัลเบิร์ต ซึ่งทรงสืบต่อราชบัลลังก์อังกฤษเป็นพระเจ้าจอร์จที่ 6 จนกระทั่งเสด็จสวรรคตในปี ค.ศ. 1952 พระองค์ก็เสด็จสวรรคตในปีต่อมา
ในช่วงเวลาของพระองค์ สมเด็จพระราชินีแมรีทรงเป็นที่รู้จักถึงการกำหนดลีลาให้พระราชวงศ์อังกฤษดำเนินไป ในฐานะที่ทรงเป็นแบบอย่างของความเป็นระเบียบทางการและขนบธรรมเนียมของพระมหากษัตริย์ โดยเฉพาะในงานพระราชพิธีต่าง ๆ พระองค์เป็นสมเด็จพระราชินีมเหสีที่ทรงเข้าร่วมพระราชพิธีราชาภิเษกของทายาทของพระองค์ นอกจากนั้นพระองค์ที่ยังทรงเป็นที่รู้จักถึงการประดับเพชรพลอยในงานพิธีทางการต่าง ๆ ทรงทิ้งชุดเครื่องเพชรต่างๆ ซึ่งถือว่าประเมินค่ามิได้ในขณะนี้เอาไว้
พระชนม์ชีพในวัยเยาว์
เจ้าหญิงมาเรียแห่งเท็คประสูติเมื่อวันที่ 26 พฤษภาคม ค.ศ. 1867 ณ พระราชวังเคนซิงตัน กรุงลอนดอน พระชนกคือฟรานซิส ดยุกแห่งเท็ค พระโอรสในดยุกอเล็กซานเดอร์แห่งเวือร์ทเทิมแบร์ค ซึ่งประสูติกับพระชายาจากการอภิเษกสมรสต่างฐานันดรศักดิ์ (morganatic) คือ เคาน์เตสคลอดีน เรดีย์ ฟอน คิส-เรเดอ (ได้รับการสถาปนาเป็น เคาน์เตสแห่งโฮเอ็นชไตน์ในจักรวรรดิออสเตรีย) ส่วนพระชนนีคือเจ้าหญิงแมรี แอดิเลดแห่งเคมบริดจ์ พระธิดาพระองค์ที่สามและพระองค์เล็กในเจ้าชายอดอลฟัส ดยุกแห่งเคมบริดจ์ และ เจ้าหญิงออกัสตาแห่งเฮสส์-คาสเซิล พระองค์เป็นพระราชปนัดดาในสมเด็จพระเจ้าจอร์จที่ 3 แห่งสหราชอาณาจักร ทางสายพระมารดา เจ้าหญิงทรงเข้าพิธีบัพติศมาเมื่อวันที่ 27 กรกฎาคม ค.ศ. 1867 ณ โบสถ์หลวง พระราชวังเคนซิงตัน จากชาร์ลส์ โธมัส ลองเลย์ อาร์ชบิชอปแห่งแคนเทอร์เบอรี โดยได้มีพระบิดาและพระมารดาทูนหัวคือ สมเด็จพระราชินีนาถวิกตอเรีย เจ้าชายแห่งเวลส์ (พระเจ้าเอ็ดเวิร์ดที่ 7 และพระญาติและพระสัสสุระของเจ้าหญิงมาเรีย) แกรนด์ดัชเชสแห่งเมคเลินบวร์ค-ชเตรลิทซ์ และ ดัชเชสแห่งเคมบริดจ์
แม้พระชนนีของพระองค์จะเป็นพระราชนัดดาในพระเจ้าจอร์จที่ 3 แต่เจ้าหญิงมาเรียทรงเป็นเพียงเชื้อพระราชวงศ์ชั้นรองของพระราชวงศ์อังกฤษ ดยุกแห่งเท็ค พระชนกของพระองค์เป็นพระโอรสจากการอภิเษกสมรสต่างฐานันดรศักดิ์ มิทรงมีสิทธิในมรดกหรือทรัพย์สินใด ๆ ทั้งยังทรงดำรงพระอิสริยยศชั้นเล็กอย่าง Serene Highness อย่างไรก็ตาม ดัชเชสแห่งเท็คทรงได้รับเบี้ยหวัดประจำปีจากรัฐสภาจำนวนห้าพันปอนด์ อีกทั้งยังทรงได้รับอีกสี่พันปอนด์ต่อปีจากดัชเชสแห่งเคมบริดจ์ พระชนนีอีกด้วย แม้กระนั้นครอบครัวยังคงมีหนี้สินมากและถูกบังคับให้อาศัยอยู่ต่างแดนตั้งแต่ปี ค.ศ. 1883 เพื่อประหยัดการใช้จ่าย ครอบครัวเท็คได้เดินทางท่องไปทั่วทวีปยุโรป เพื่อเยี่ยมเยี่ยนพระประยูรญาติและพำนักอยู่ในเมืองฟลอเรนซ์ ประเทศอิตาลีในช่วงระยะหนึ่ง เจ้าหญิงมาเรียได้ทรงเพลิดเพลินกับการเสด็จยังสถานที่จัดแสดงงานศิลปะ โบสถ์วิหาร และพิพิธภัณฑ์ต่างๆ
หมั้นหมายและอภิเษกสมรส
ในช่วงเดือนธันวาคม ค.ศ. 1891 เจ้าหญิงวิกตอเรีย แมรี่ ("เมย์") ได้ทรงหมั้นหมายกับพระญาติชั้นที่สองคือ เจ้าชายอัลเบิร์ต วิกเตอร์ ดยุกแห่งคลาเรนซ์ พระราชโอรสพระองค์ใหญ่ในเจ้าชายแห่งเวลส์ พระองค์ทรงได้รับเลือกให้เป็นเจ้าสาวของดยุก เนื่องจากความโปรดปรานในตัวเจ้าหญิงของสมเด็จพระราชินีนาถวิกตอเรียเป็นหลัก รวมทั้งบุคลิกที่เข็มแข็งและการรู้ถึงหน้าที่ อย่างไรก็ตาม ดยุกแห่งคลาเรนซ์ได้สิ้นพระชนม์อีกหกสัปดาห์ต่อมาในโรคระบาดไข้หวัดใหญ่ทั่วโลก ซึ่งแพร่ระบาดทั่วประเทศอังกฤษในช่วงฤดูหนาวปี ค.ศ. 1891-1892
ถึงแม้จะเป็นความล้มเหลว สมเด็จพระราชินีนาถก็ยังคงโปรดเจ้าหญิงมาเรียในฐานะผู้ได้รับเลือกอันเหมาะสมที่จะอภิเษกสมรสกับพระมหากษัตริย์ในอนาคต และเจ้าชายจอร์จ ดยุกแห่งยอร์ก พระอนุชาในเจ้าชายอัลเบิร์ต วิกเตอร์ซึ่งตอนนี้ทรงเป็นรัชทายาทในราชบัลลังก์ทรงใกล้ชิดกับเจ้าหญิงมาเรียระหว่างช่วงเวลาของการไว้อาลัยร่วมกันของทั้งสองพระองค์ ในเดือนพฤษภาคม ค.ศ. 1893 เจ้าชายจอร์จทรงขออภิเษกในเวลาอันควรและเจ้าหญิงมาเรียก็ทรงตกลง การอภิเษกสมรสของทั้งสองพระองค์นับเป็นความสำเร็จอย่างหนึ่ง เจ้าหญิงมาเรียและเจ้าชายจอร์จทรงรักกันอย่างลึกซึ้งในเวลาไม่นาน เจ้าชายจอร์จไม่ทรงมีสนมลับเลย (เป็นระดับของความซื่อสัตย์ที่ไม่ธรรมดาในยุคนั้น) และทรงเขียนพระหัตถเลขาถึงเจ้าหญิงมาเรียอยู่เกือบจะทุกวัน